**V. ПРЕГЛЕД ОДРЕДАБА КОЈЕ СЕ МЕЊАЈУ И ДОПУЊУЈУ**

Члан 21.

Дозволу за рад агенцији издаје Министарство на основу писменог захтева, ако агенција испуњава услове у погледу:

1. просторне и техничке опремљености;

2. стручне оспособљености запослених.

Дозвола за рад може се издати агенцији која има запослено најмање једно лице са високом спремом.

Под стручно оспособљеним лицем сматра се лице које има најмање средњу спрему и положен испит за рад у запошљавању.

РЕШЕЊЕ МИНИСТАРСТВА КОЈИМ СЕ ОДЛУЧУЈЕ О ДОЗВОЛИ ИЗ СТАВА 1. ОВОГ ЧЛАНА КОНАЧНО ЈЕ У УПРАВНОМ ПОСТУПКУ И ПРОТИВ ЊЕГА СЕ МОЖЕ ПОКРЕНУТИ УПРАВНИ СПОР.

Просторне и техничке услове за рад агенције, услове у погледу стручне оспособљености запослених, као и програм, садржину и начин и висину трошкова полагања испита за рад у запошљавању прописује министар надлежан за послове запошљавања.

Министарство води регистар издатих дозвола.

Члан 29.

Републички савет је саветодавно тело које оснивачу даје мишљења и препоруке у вези са питањима од интереса за унапређење запошљавања, и то:

~~1. плановима запошљавања;~~

1. ПЛАНСКИМ ДОКУМЕНТИМА КОЈИМА СЕ УРЕЂУЈУ ЈАВНЕ ПОЛИТИКЕ У ОБЛАСТИ ЗАПОШЉАВАЊА;

2. ~~програмима и~~ мерама активне политике запошљавања;

3. прописима из области запошљавања;

4. другим питањима од интереса за запошљавање.

1. Права и обавезе незапосленог

Члан 31.

Незапослени, у складу са одредбама овог закона, има право да:

1. слободно бира занимање и запослење;

2. се обавештава код Националне службе и агенције о могућностима и условима за запошљавање;

3. бесплатно користи услуге Националне службе и агенције;

4. са Националном службом утврди индивидуални план запошљавања;

5. учествује у ~~програмима и~~ мерама активне политике запошљавања, у складу са индивидуалним планом запошљавања;

6. оствари новчану накнаду за време незапослености;

7. оствари друга права, у складу са законом.

Незапослени који заснује радни однос ван места свог пребивалишта може да оствари право на једнократну новчану помоћ за накнаду путних и трошкова селидбе, у складу са општим актом Националне службе.

Незапослени који припада категорији теже запошљивих лица може имати предност, односно посебна права у спровођењу појединих ~~програма и~~ мера активне политике запошљавања, у складу са законом.

Теже запошљив незапослени јесте незапослени који због здравственог стања, недовољног или неодговарајућег образовања, социодемографских карактеристика, регионалне или професионалне неусклађености понуде и тражње на тржишту рада, или других објективних околности теже налази запослење.

2. Права и обавезе послодавца

Члан 34.

Послодавац, у складу са одредбама овог закона, има право да:

1. захтева од Националне службе да понуди избор лица за заснивање радног односа;

2. самостално одлучује о избору лица која ће запослити или радно ангажовати;

3. запосли лице без посредовања Националне службе или агенције;

4. учествује у ~~програмима и~~ мерама активне политике запошљавања, у складу са законом;

5. бесплатно оствари услуге Националне службе;

6. оствари друга права утврђена овим законом и општим актом.

Услуге за које се плаћа накнада прописује Влада.

~~Члан 36.~~

~~Активна политика запошљавања представља систем планова, програма и мера усмерених ка повећању запослености и смањењу незапослености.~~

ЧЛАН 36.

АКТИВНА ПОЛИТИКА ЗАПОШЉАВАЊА ПРЕДСТАВЉА СИСТЕМ МЕРА И АКТИВНОСТИ УСМЕРЕНИХ КА ПОВЕЋАЊУ ЗАПОСЛЕНОСТИ И СМАЊЕЊУ НЕЗАПОСЛЕНОСТИ.

~~1. Национални акциони план запошљавања~~

~~Члан 37.~~

~~Основни инструмент активне политике запошљавања је Национални акциони план запошљавања (у даљем тексту: Акциони план).~~

~~Акциони план, усаглашен са Националном стратегијом запошљавања, утврђује Влада, на предлог Министарства.~~

~~Акциони план се усваја на годишњем нивоу, у текућој години за наредну годину.~~

~~Министарство подноси Влади годишњи извештај о спровођењу Акционог плана, најкасније до 30. априла за претходну годину.~~

1. СТРАТЕГИЈА ЗАПОШЉАВАЊА У РЕПУБЛИЦИ СРБИЈИ

ЧЛАН 37.

ОСНОВНИ ДОКУМЕНТИ ЈАВНИХ ПОЛИТИКА У ОБЛАСТИ АКТИВНЕ ПОЛИТИКЕ ЗАПОШЉАВАЊА ЈЕСУ СТРАТЕГИЈА ЗАПОШЉАВАЊА (У ДАЉЕМ ТЕКСТУ: СТРАТЕГИЈА) И АКЦИОНИ ПЛАН ЗА СПРОВОЂЕЊЕ СТРАТЕГИЈЕ (У ДАЉЕМ ТЕКСТУ: АКЦИОНИ ПЛАН) КОЈЕ УСВАЈА ВЛАДА, НА ПРЕДЛОГ МИНИСТАРСТВА.

ИЗВЕШТАВАЊЕ О РЕЗУЛТАТИМА СПРОВОЂЕЊА ДОКУМЕНАТА ИЗ СТАВА 1. ОВОГ ЧЛАНА ВРШИ СЕ У СКЛАДУ СА ПРОПИСИМА КОЈИМА СЕ УРЕЂУЈЕ ПЛАНСКИ СИСТЕМ.

Члан 38.

Министарство управља припремом и спровођењем СТРАТЕГИЈЕ И Акционог плана и координира, усмерава и надгледа рад свих субјеката који учествују у ~~његовом~~ ЊИХОВОМ спровођењу.

~~Члан 39.~~

~~Акциони план садржи:~~

~~1. макроекономски оквир за стварање и примену политике запошљавања;~~

~~2. стање и токове на тржишту рада, детаљно за наредну и оквирно за наредне три године;~~

~~3. циљеве и приоритете политике запошљавања;~~

~~4. програме и мере активне политике запошљавања за наредну годину, са одговорностима за њихово спровођење и потребним средствима;~~

~~5. финансијски оквир за политику запошљавања и изворе финансирања;~~

~~6. носиоце послова реализације Акционог плана;~~

~~7. категорије теже запошљивих лица које имају приоритет у укључивању у мере активне политике запошљавања;~~

~~8. индикаторе успешности реализације програма и мера из тачке 4. овог става;~~

~~9. друге елементе.~~

ЧЛАН 39.

АКЦИОНИ ПЛАН, ПОРЕД ЕЛЕМЕНАТА УТВРЂЕНИХ ПРОПИСИМА КОЈИМА СЕ УРЕЂУЈЕ ПЛАНСКИ СИСТЕМ, САДРЖИ И:

1. МЕРЕ АКТИВНЕ ПОЛИТИКЕ ЗАПОШЉАВАЊА;

2. КАТЕГОРИЈЕ ТЕЖЕ ЗАПОШЉИВИХ ЛИЦА КОЈЕ ИМАЈУ ПРИОРИТЕТ ЗА УКЉУЧИВАЊЕ У МЕРЕ АКТИВНЕ ПОЛИТИКЕ ЗАПОШЉАВАЊА;

3. УСЛОВЕ И КРИТЕРИЈУМЕ ЗА УЧЕШЋЕ У ФИНАНСИРАЊУ МЕРА АКТИВНЕ ПОЛИТИКЕ ЗАПОШЉАВАЊА ПРЕДВИЂЕНИХ ЛОКАЛНИМ ПЛАНСКИМ ДОКУМЕНТИМА У ОБЛАСТИ ЗАПОШЉАВАЊА;

4. ПОКАЗАТЕЉЕ РЕЗУЛТАТА ЗА МЕРЕ ИЗ ТАЧКЕ 1. ОВОГ СТАВА;

5. ДРУГЕ ЕЛЕМЕНТЕ.

2. Покрајински и локални ~~акциони планови~~ ПЛАНСКИ ДОКУМЕНТИ У ОБЛАСТИ запошљавања

~~Члан 40.~~

~~Надлежни орган територијалне аутономије може, по прибављеном мишљењу Покрајинског савета, усвојити покрајински акциони план запошљавања.~~

~~Покрајински акциони план запошљавања мора бити у сагласности са Акционим планом.~~

ЧЛАН 40.

НАДЛЕЖНИ ОРГАН ТЕРИТОРИЈАЛНЕ АУТОНОМИЈЕ МОЖЕ, ПО ПРИБАВЉЕНОМ МИШЉЕЊУ ПОКРАЈИНСКОГ САВЕТА, УСВОЈИТИ ПОКРАЈИНСКИ ПЛАНСКИ ДОКУМЕНТ У ОБЛАСТИ ЗАПОШЉАВАЊА, У СКЛАДУ СА ПРОПИСИМА КОЈИМА СЕ УРЕЂУЈЕ ПЛАНСКИ СИСТЕМ.

ПОКРАЈИНСКИ ПЛАНСКИ ДОКУМЕНТ У ОБЛАСТИ ЗАПОШЉАВАЊА МОРА БИТИ У САГЛАСНОСТИ СА СТРАТЕГИЈОМ И АКЦИОНИМ ПЛАНОМ.

ИЗРАДА И ИЗВЕШТАВАЊЕ О РЕЗУЛТАТИМА СПРОВОЂЕЊА ДОКУМЕНТА ИЗ СТАВА 1. ОВОГ ЧЛАНА ВРШИ СЕ У СКЛАДУ СА ПРОПИСИМА КОЈИМА СЕ УРЕЂУЈЕ ПЛАНСКИ СИСТЕМ.

~~Члан 41.~~

~~Надлежни орган локалне самоуправе може, по прибављеном мишљењу Локалног савета, усвојити локални акциони план запошљавања.~~

~~Уколико је формиран Локални савет за подручје више општина, надлежни органи локалних самоуправа могу, по прибављеном мишљењу Локалног савета, споразумом усвојити локални акциони план запошљавања за подручје тих општина.~~

~~Локални акциони план запошљавања мора бити у сагласности са Акционим планом и покрајинским акционим планом запошљавања.~~

ЧЛАН 41.

НАДЛЕЖНИ ОРГАН ЛОКАЛНЕ САМОУПРАВЕ МОЖЕ, ПО ПРИБАВЉЕНОМ МИШЉЕЊУ ЛОКАЛНОГ САВЕТА, УСВОЈИТИ ЛОКАЛНИ ПЛАНСКИ ДОКУМЕНТ У ОБЛАСТИ ЗАПОШЉАВАЊА У СКЛАДУ СА ПРОПИСИМА КОЈИМА СЕ УРЕЂУЈЕ ПЛАНСКИ СИСТЕМ.

УКОЛИКО ЈЕ ФОРМИРАН ЛОКАЛНИ САВЕТ ЗА ПОДРУЧЈЕ ВИШЕ ЛОКАЛНИХ САМОУПРАВА, НАДЛЕЖНИ ОРГАНИ ЛОКАЛНИХ САМОУПРАВА МОГУ, ПО ПРИБАВЉЕНОМ МИШЉЕЊУ ЛОКАЛНОГ САВЕТА, СПОРАЗУМОМ УСВОЈИТИ ЛОКАЛНИ ПЛАНСКИ ДОКУМЕНТ У ОБЛАСТИ ЗАПОШЉАВАЊА ЗА ПОДРУЧЈЕ ТИХ ЛОКАЛНИХ САМОУПРАВА.

ЛОКАЛНИ ПЛАНСКИ ДОКУМЕНТ У ОБЛАСТИ ЗАПОШЉАВАЊА МОРА БИТИ У САГЛАСНОСТИ СА СТРАТЕГИЈОМ И АКЦИОНИМ ПЛАНОМ, А ЛОКАЛНИ ПЛАНСКИ ДОКУМЕНТ У ОБЛАСТИ ЗАПОШЉАВАЊА ЗА ЛОКАЛНЕ САМОУПРАВЕ НА ТЕРИТОРИЈИ АУТОНОМНЕ ПОКРАЈИНЕ И СА ПОКРАЈИНСКИМ ПЛАНСКИМ ДОКУМЕНТОМ У ОБЛАСТИ ЗАПОШЉАВАЊА.

ИЗРАДА И ИЗВЕШТАВАЊЕ О РЕЗУЛТАТИМА СПРОВОЂЕЊА ДОКУМЕНТА ИЗ СТ. 1. И 2. ОВОГ ЧЛАНА ВРШИЋЕ СЕ У СКЛАДУ СА ПРОПИСИМА КОЈИМА СЕ УРЕЂУЈЕ ПЛАНСКИ СИСТЕМ.

3. Споразум о учинку Националне службе

Члан 42.

Утврђивање учинка Националне службе и праћење ефикасности спровођења мера активне политике запошљавања из Акционог плана одређује се Споразумом о учинку, КОЈИ СЕ ЗАКЉУЧУЈЕ ЗА КАЛЕНДАРСКУ ГОДИНУ.

Споразум о учинку закључују министар надлежан за послове запошљавања и директор Националне службе, по прибављеном мишљењу управног одбора Националне службе.

Споразумом о учинку ближе се уређују:

1. мере и активности из Акционог плана које реализује Национална служба;

2. рокови за спровођење мера и активности из Акционог плана;

3. очекивани резултати;

4. одговорности у Националној служби;

5. финансијски оквир;

~~6. подношење редовних тромесечних и годишњег извештаја, као и ванредних извештаја Националне службе Министарству о спровођењу програма и мера из Акционог плана;~~

6. ПОДНОШЕЊЕ РЕДОВНИХ МЕСЕЧНИХ, ТРОМЕСЕЧНИХ И ГОДИШЊИХ ИЗВЕШТАЈА, КАО И ВАНРЕДНИХ ИЗВЕШТАЈА НАЦИОНАЛНЕ СЛУЖБЕ МИНИСТАРСТВУ О СПРОВОЂЕЊУ МЕРА И АКТИВНОСТИ ИЗ АКЦИОНОГ ПЛАНА ИЗ НАДЛЕЖНОСТИ НАЦИОНАЛНЕ СЛУЖБЕ.

Степен остварености учинка утврђеног актом из става 1. овог члана представља основ за оцену реализације активне политике запошљавања од стране Националне службе.

4. Мере активне политике запошљавања

Члан 43.

Мере активне политике запошљавања су активности усмерене ка унапређењу запослености, и то:

1. у посредовању у запошљавању лица која траже запослење;

2. у професионалној оријентацији и саветовању о планирању каријере;

3. субвенције за запошљавање;

4. подршка самозапошљавању;

5. додатно образовање и обука;

6. подстицаји за кориснике новчане накнаде;

7. јавни радови;

8. друге мере усмерене ка запошљавању или одржању запослености, у складу са актом Владе.

Друге мере активне политике запошљавања из става 1. тачка 8. овог члана могу се креирати ~~на годишњем нивоу~~ Акционим планом у зависности од потреба тржишта рада.

Национална служба општим актом ближе уређује критеријуме, начин и друга питања од значаја за спровођење мера активне политике запошљавања.

Члан 47.

Национална служба припрема и прати спровођење индивидуалног плана запошљавања, у складу са овим законом.

Изузетно Национална служба за припремање и праћење спровођења индивидуалног плана запошљавања може ангажовати:

1. агенцију, кроз поступак јавних набавки;

2. локалну самоуправу, уколико она обезбеђује више од половине средстава за финансирање ~~програма и~~ мера предвиђених у индивидуалном плану запошљавања.

5. Финансирање активне политике запошљавања

Члан 59.

~~Програми и мере~~ МЕРЕ активне политике запошљавања финансирају се из:

1. буџета Републике Србије;

2. средстава територијалне аутономије и јединица локалне самоуправе;

3. поклона, донација, легата, кредита, камата и других средстава, у складу са законом;

4. доприноса за случај незапослености;

5. других извора, у складу са законом.

Средства из става 1. тачка 2. овог члана воде се у оквиру буџетског фонда који аутономна покрајина, односно јединица локалне самоуправе отвара у складу са чл. 44 – 47. Закона о буџетском систему.

Члан 60.

Територијална аутономија, односно јединица локалне самоуправе која, у оквиру покрајинског, односно локалног ~~акционог плана~~ ПЛАНСКОГ ДОКУМЕНТА У ОБЛАСТИ запошљавања, обезбеђује више од половине средстава потребних за финансирање ~~одређеног програма или~~ ОДРЕЂЕНЕ мере активне политике запошљавања може поднети захтев Министарству за учешће у финансирању ~~тог програма или~~ ТЕ мере.

Министар надлежан за послове запошљавања одлучује о захтеву из става 1. овог члана у складу са расположивим средствима и критеријумима из Акционог плана.

Министар надлежан за послове запошљавања може одобрити захтев из става 1. овог члана и ако територијална аутономија, односно јединица локалне самоуправе обезбеђује мање од половине средстава потребних за финансирање ~~одређеног програма или~~ ОДРЕЂЕНЕ мере активне политике запошљавања уколико је ~~тај програм или~~ ТА мера ~~усмерен~~ УСМЕРЕНА на неразвијену општину – утврђену у складу са посебним прописом Владе.

6. Праћење и оцена ефеката активне политике запошљавања и прогнозе кретања на тржишту рада

Члан 61.

Праћење и оцена ефеката активне политике запошљавања представља скуп активности усмерених на праћење спровођења ~~планова, програма и мера активне политике запошљавања~~ СТРАТЕГИЈЕ И АКЦИОНОГ ПЛАНА, као и њиховог утицаја на стања и кретања на тржишту рада, у циљу стварања услова за предузимање мера усмерених на њено унапређење.

Члан 62.

Праћење и оцену ефеката активне политике запошљавања врши Министарство непосредно или у сарадњи са републичким органом надлежним за послове статистике, Националном службом и другим субјектима~~, који обезбеђују:~~

~~1. податке о стању и кретањима на тржишту рада;~~

~~2. праћење успешности програма и мера активне политике запошљавања~~.

Члан 90.

Лице које тражи запослење има право на увид у личне податке који се о њему воде на евиденцији Националне службе и да захтева исправку нетачних података.

Национална служба може уз сагласност лица да уступи податке другим правним лицима и агенцијама у циљу укључивања у мере активне политике ~~тржишта рада~~ ЗАПОШЉАВАЊА.

САМОСТАЛНИ ЧЛАН ПРЕДЛОГА ЗАКОНА

ЧЛАН 19.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.