ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ЗАПОШЉАВАЊУ И

ОСИГУРАЊУ ЗА СЛУЧАЈ НЕЗАПОСЛЕНОСТИ

Члан 1.

У Закону о запошљавању и осигурању за случај незапослености („Службени гласник РСˮ, бр. 36/09, 88/10, 38/15, 113/17 – др. закон и 113/17) у члану 21. додаје се нови став 4. који гласи:

„Решење Министарства којим се одлучује о дозволи из става 1. овог члана коначно је у управном поступку и против њега се може покренути управни спор.”

Досадашњи ст. 4. и 5. постају ст. 5. и 6.

Члан 2.

У члану 29. тачка 1. мења се и гласи:

„1. планским документима којима се уређују јавне политике у области запошљавања;”.

У тачки 2. речи: „програмима и” бришу се.

Члан 3.

У члану 31. став 1. тачка 5. речи: „програмима и” бришу се.

У ставу 3. речи: „програма и” бришу се.

Члан 4.

У члану 34. став 1. тачка 4. речи: „програмима и” бришу се.

Члан 5.

Члан 36. мења се и гласи:

„Члан 36.

Активна политика запошљавања представља систем мера и активности усмерених ка повећању запослености и смањењу незапослености.”

Члан 6.

Наслов изнад члана и члан 37. мењају се и гласе:

„1. СТРАТЕГИЈА ЗАПОШЉАВАЊА У РЕПУБЛИЦИ СРБИЈИ

Члан 37.

Основни документи јавних политика у области активне политике запошљавања јесу Стратегија запошљавања (у даљем тексту: Стратегија) и Акциони план за спровођење Стратегије (у даљем тексту: Акциони план) које усваја Влада, на предлог Министарства.

Извештавање о резултатима спровођења докумената из става 1. овог члана врши се у складу са прописима којима се уређује плански систем.”

Члан 7.

У члану 38. после речи: „спровођењем” додају се речи: „Стратегије и”, а реч: „његовом” замењује се речју: „њиховом”.

Члан 8.

Члан 39. мења се и гласи:

„Члан 39.

Акциони план, поред елемената утврђених прописима којима се уређује плански систем, садржи и:

1. мере активне политике запошљавања;

2. категорије теже запошљивих лица које имају приоритет за укључивање у мере активне политике запошљавања;

3. услове и критеријуме за учешће у финансирању мера активне политике запошљавања предвиђених локалним планским документима у области запошљавања;

4. показатеље резултата за мере из тачке 1. овог става;

5. друге елементе.”

Члан 9.

У наслову изнад члана 40. речи: „акциони планови” замењују се речима: „плански документи у области”.

Члан 10.

Члан 40. мења се и гласи:

„Члан 40.

Надлежни орган територијалне аутономије може, по прибављеном мишљењу Покрајинског савета, усвојити покрајински плански документ у области запошљавања, у складу са прописима којима се уређује плански систем.

Покрајински плански документ у области запошљавања мора бити у сагласности са Стратегијом и Акционим планом.

Израда и извештавање о резултатима спровођења документа из става 1. овог члана врши се у складу са прописима којима се уређује плански систем.”

Члан 11.

Члан 41. мења се и гласи:

„Члан 41.

Надлежни орган локалне самоуправе може, по прибављеном мишљењу локалног савета, усвојити локални плански документ у области запошљавања у складу са прописима којима се уређује плански систем.

Уколико је формиран локални савет за подручје више локалних самоуправа, надлежни органи локалних самоуправа могу, по прибављеном мишљењу локалног савета, споразумом усвојити локални плански документ у области запошљавања за подручје тих локалних самоуправа.

Локални плански документ у области запошљавања мора бити у сагласности са Стратегијом и Акционим планом, а локални плански документ у области запошљавања за локалне самоуправе на територији аутономне покрајине и са покрајинским планским документом у области запошљавања.

Израда и извештавање о резултатима спровођења документа из ст. 1. и 2. овог члана вршиће се у складу са прописима којима се уређује плански систем.”

Члан 12.

У члану 42. на крају става 1. додају се запета и речи: „који се закључује за календарску годину”.

У ставу 3. тачка 6. мења се и гласи:

„6. подношење редовних месечних, тромесечних и годишњих извештаја, као и ванредних извештаја Националне службе Министарству о спровођењу мера и активности из Акционог плана из надлежности Националне службе.”

Члан 13.

У члану 43. став 2. речи: „на годишњем нивоу” бришу се.

Члан 14.

У члану 47. став 2. тачка 2. речи: „програма и” бришу се.

Члан 15.

У члану 59. став 1. речи: „Програми и мере” замењују се речју: „Мере”.

Члан 16.

У Члану 60. став 1. речи: „акционог плана” замењују се речима: „планског документа у области”, речи: „одређеног програма или” замењују се речју: „одређене”, а речи: „тог програма или” замењују се речју: „те”.

У ставу 3. речи: „одређеног програма или” замењују се речју: „одређене”, речи: „тај програм или” замењују се речју: „та”, а реч: „усмерен” замењује се речју: „усмерена”.

Члан 17.

У члану 61. речи: „планова, програма и мера активне политике запошљавања” замењују се речима: „Стратегије и Акционог плана”.

Члан 18.

У члану 62. став 1. после речи: „субјектима” запета и речи: „који обезбеђују:

1. податке о стању и кретањима на тржишту рада;

2. праћење успешности програма и мера активне политике запошљавања” бришу се.

Члан 19.

У члану 90. став 2. речи: „тржишта рада” замењују се речју: „запошљавања”.

Члан 20.

Овај закон ступа на снагу осмог дана од дана објављивања у „Службеном гласнику Републике Србије”.